Sarek Parke Nazionala

Sarek Parke Nazionala (), Suedia iparraldeko parke nazional bat da, Jokkmokk udalerrian dagoena, Norrbottengo konderrian. UNESCOk Gizateriaren Ondare izendaturiko Laponiako eskualdearen barnean dago.

 Geografia 
Suediako Parke Nazionalen artean bigarren handiena da, 1.970 km²-ko azalera baitu. Padjelanta Parke Nazionalaren eta Stora Sjöfallet Parke Nazionalaren artean kokaturik dago. Ingurune malkartsua da, izan ere Suedian dauden 2.000 metrotik gorako 13 mendien artean sei Parkearen barnean daude, hauen artean aipagarriena herrialdeko bigarren garaiena den Sarektjåkkå (2.089m).

Hiru paisaia eremu bereizten dira Parkean: Haran zabalak, mendi handiak eta goi-ordokiak. Haran handiena Rapa harana da, 40 km² hartzen dituena. Sarektjåkkå mendiaren glaziarren urtzeak sortzen duen Rapa ibaia (Rapaätno) da Parkeko ibai luzeena eta Laitaure aintzirara isurtzen ditu urak.

 Iruditegia 

 Kanpo estekak 
  Parkearen webgune ofiziala

Kategoria:Suediako parke nazionalak
Kategoria:Norrbottengo konderria
Kategoria:Indigenen eskubideak
Kategoria:IUCN II kategoria